cyanic-selkie/wikianc huggingface dataset:
Bjerregaards gate (Oslo)
Aftenposten tok i 1919 initiativ til en pengeinnsamling for å bygge en «husvillekoloni» i Bjerregaards gate. Arbeiderbladet ga uttrykk for at tiltaket var et ledd i den pågående valgkampen. Brakkene kom opp langs vestsiden av gaten. Leieboerne vedtok i 1937 å nekte videre husleiebetaling etter 1. desember pga den elendige standarden, men vedtok så i møte 13. januar 1938 å sende leiegårdsbestyreren meddelelse om at vedtaket om ikke å betale husleie etter 1. desember 1937 var opphevet. Foreningen henstilte til samtlige leieboere som skyldte husleie, om sammen med bestyreren å finne en ordning med avvikling av restanser, forutsatt at samtlige leieboere innen utgangen av februar 1938 var blitt anvist annen bolig. «Det henstilles å eftergi leien fra 1. januar 1938 til fraflytningen pga de store ekstrautgifter leieboerne vil få ved flytningen. På samme møte ble vedtatt å sende en takk til Arbeiderpartiets representanter i Oslo formannskap for at de hjalp leieboerne ut av Aftenpostens husvillebarakker som var en skamplett for byen, og over i menneskeverdige boliger.»
William Reid Dick
William Reid Dick (født 13. januar 1879, død 1. oktober 1961) var en britisk billedhugger. Han ble involvert i Royal Academy i 1921 og ble medlem av akademiet i 1928. Dick tjenestegjorde som formann for Royal Society of British Sculptors fra 1933 til 1938. Han ble utnevnt til ridder av kong Georg V i 1935. Han var også Sculptor in Ordinary for Scotland for kong Georg VI fra 1938 frem til sin død.
Bloms gate
Navigeringen av Bloms gate er utfordrende, siden nummereringen starter på midten og løper først østover, til enden av gate på Løkka ved Søndre park, for deretter å starte opp igjen på Helgesbråten og løpe vestover til denne enden. Bloms gate 1 ligger således på midten, i krysset mellom Bloms gate og Holmboes gate. Bloms gate 23 ligger lengst øst på Løkka nær Storelva, mens Bloms gate 25 ligger like ovenfor nummer 1, men innenfor grensen til Helgesbråten.
Eduard Dietl
Eduard Wohlrath Christian Dietl (født 21. juli 1890, død 23. juni 1944) var en tysk generaloberst under andre verdenskrig. Han var sentral under kampene om Narvik, og senere kampene på Murmanskfronten.
Krigsforbrytelser
Det første gjelder formidlingen av den såkalte Kommisar-ordren som i juni 1941 var blitt utarbeidet på initiativ fra hærledelsen. Hitler hadde i en tale den 30. mars 1941 krevd en krigsforbrytersk framgangsmåte mot USSR, hvori han erklærte at hæren, ved dette slaget mellom to verdensanskuelser, måtte distansere seg fra den vanlige holdningen om soldatmessig kameratskap. Via Gebirgskorps Norwegen og generaloberst Nikolaus von Falkenhorst ble denne befalingen også formidlet til Dietl av ham kunngjort. Også i befalingsområdet til Dietls 20. Gebirgsarmee ble krigsfanger gitt videre til den beryktede Sicherheitsdienst (SD) for henrettelse.
Aleksander Klumberg
Aleksander Klumberg (født 17. april 1899, død 10. februar 1958) var en estisk sportsutøver som deltok i de olympiske leker 1920 i Paris og 1924 i Paris. Klumberg vant en olympisk bronsemedalje i friidrett under OL 1924 i Paris. Han kom på redje plass i tikamp bak Harold Osborn og Emerson Norton begge fra USA. Det var trettiseks deltakere fra tjueto nasjoner som deltok i tikampen som ble avviklet 11. og 12. juli 1924.
Åsne Seierstad
Som reporter er hun inspirert av den polske journalisten Ryszard Kapuściński.
Forfatterskap
Seierstad og forlaget anket dommen til Borgarting lagmannsrett der de ble frikjent i desember 2011. Saken ble anket til Høyesterett. Høyesterett ga Seierstad og forlaget medhold i mai 2015.
Skårasalen
Skårasalen er et fjell i Ørsta kommune i Møre og Romsdal. Det har en høyde på 1 542 meter over havet og er regnet som en del av Sunnmørsalpene. Fjellet ligger vest for Hjørundfjorden.
Lettest tilgjengelig fra Kvistaddalen. Denne ruten er lett å nå for alle. Ingen utsatte eller luftige passasjer, men middels tung da den starter omtrent på 515 moh. og ender opp på 1 542 moh. På vinterstid kan det henge en snøskavl på toppen som må møtes med forsiktighet.
Sandved
Sandved er en bydel i Sandnes i Rogaland, sørvest for Sandnes sentrum. Bydelen har 4 988 innbyggere (2011) og et areal på 2,5 km².
NM i fotball for kvinner 2007
3. runde
Tirsdag 12. juni:
Papua Ny-Guinea
I Papua Ny-Guinea snakkes det over 850 ulike språk med tilsvarende kulturell variasjon. Rundt 12 prosent av alle verdens språk snakkes i Papua Ny-Guinea. Det er også et av verdens minst urbaniserte land; bare 18 prosent av innbyggerne bor i urbane områder. Det er fremdeles uutforskede områder i landet.
Geografi
Landet ligger på Ildringen i Stillehavet, mellom flere tektoniske plater. Det finnes en rekke aktive vulkaner og utbrudd skjer hyppig. Jordskjelv er relativt vanlig, noen ganger ledsaget av tsunamier.
Økologi
Australia og New Guinea er deler av det gamle superkontinentet Gondwana, som begynte å bryte opp i mindre kontinenter i kritt-alderen, fra 65 til 130 millioner år siden. Australia brøt fri fra Antarktis ca. 45 millioner år siden. Alle landområder i Australasia hører hjemme i antarktisk flora, nedstammet fra flora fra det sørlige Gondwana, inkludert barskog som gultrær, skjellgran og sydbøk (Nothofagus). Disse plantefamiliene er fortsatt til stede på Papua Ny-Guinea.
Språk
Selv om hovedstaden ligger i Papua-regionen, har Port Moresby en svært mangfoldig befolkning som hovedsakelig bruker tok pisin, og i mindre grad engelsk, med motu brukt som stammespråk i omliggende landsbyer. Med et gjennomsnitt på bare 7000 talere per språk, har Papua Ny-Guinea en større tetthet av språk enn noen annen nasjon på jorden, bortsett fra Vanuatu.
Historie
Den første europeer til å se øyene var portugisiske navigatøren Antonio d'Abreu i 1511, men den portugisiske oppdagelsesreisende Jorge de Meneses var antagelig den første europeer til å besøke øyene, i perioden 1526-27. Han kalte øyene Ilhas dos Papuas, som betyr «øyene til de med krøllete hår».
Spanske Inigo Ortix de Retses kalte noe seinere øyene for Ny-Guinea, for han mente menneskene der var av samme folkegruppe som de i Guinea i Afrika. En del andre oppdagelsesreisende, som James Cook, var innom øyene, men det var først i 1793 at hele hovedøya ble annektert til Storbritannia av East India Company. Nederland hadde også vært innom øyene og de var ikke enig i dette, så i 1828 gjorde VOC seg til eiere av den vestre delen av New Guinea.
Politikk
I de første årene etter uavhengigheten, førte uro til hyppige mistillitsforslag i parlamentet med påfølgende regjeringsavgang og nyvalg. I de senere årene har det ikke vært skrevet ut nyvalg tidligere enn 18 måneder etter det forrige valget. Dette har uten tvil ført til større stabilitet, men kanskje med kostnaden av redusert ansvarliggjøring av den sittende regjeringen.
Økonomi
Papua Ny-Guinea er svært rikt på naturressurser, men utviklingen er holdt tilbake av krevende terreng, høye kostnader ved infrastrukturutvikling og sikkerhetsproblemer. Kopper, gull, sølv, olje, kaffe, kakao og tømmer er de største eksportartiklene. Mineraler og petroleum står for 72 % av eksportinntektene. Kopper var helt klart den største inntektskilden, men inntekten har sunket siden stengingen av gruvene på Bougainville 1989 på grunn av opprør som fortsatt er i gang. En styrking i råvareprisene for de viktigste eksportvarene har ført til vekst i økonomien etter finanskrisen.
Oppføring på UNESCOs liste
Verdensarvsteder
George Graham
Manageren
Etter å ha lagt opp som aktiv, ble han først trener i Crystal Palace og senere i QPR. 6. desember 1982 ble Graham utnevnt som manager i Millwall som da var på bunnen av den gamle 3. divisjon. Laget unngikk nedrykk den sesongen, og i 1985 rykket laget opp til 2. divisjon. Graham ble utnevnt som manager i sin gamle klubb Arsenal, 14. mai 1986. Arsenal hadde da ikke vunnet en eneste tittel siden 1979, men Graham snudde klubben raskt, og vant to ligatitler, to ligacuper, en FA-cup og en cupvinnercup i løpet av åtte år. Arsenal ble med dette det dominerende laget mot slutten av 1980-tallet og det tidlige nittitallet.
Eliteserien i bandy for menn
Avvikling
Lagene rangeres etter:
De åtte øverste lagene går videre til sluttspillet, som er en utslagsturnering med kvartfinaler, semifinaler og finale. Det spilles best av tre kamper i kvartfinalen, der lag 1 og 2 på tabellen trekkes mot lag 7 og 8, lag 3 og 4 spiller mot lag 5 eller 6. Semifinalene spilles best av fem kamper, mens NM-finalen avgjøres i én kamp.
Albert Cleage
Han etablerte Black Christian National Movement i 1967. Organisasjonen skiftet navn til The Shrine of the Black Madonna senere samme år, etter at han hadde innviet en altertavle med en svart Madonna og et svart Jesusbarn. I 1970 skiftet den navn til Pan African Orthodox Christian Church.
Boken om mitt liv (Teresa)
I tillegg til selvbiografien har Teresa skrevet Fullkommenhetens vei (Camino de Perfección), som en lærebok i bønn for ordenens nonner. Den er skrevet kort tid etter selvbiografien, men før 1567. Hun skrev også Klosterstiftelsene (Las Fundaciones, 1573) om sitt virke som klosterleder; og «mesterverket» Sjelens boliger eller Den indre borg (Las Moradas dl alma o Castillo interior, 1577) som «regnes som hennes åndelige testamente».
Norske utgaver
Tekstene er for det meste hentet fra Boken om mitt liv og Fullkommenhetens vei.
Rughvete
Botanikk
Brødhvete har 42 kromosomer, 14 av hver av genomene A, B og D, (formelen 2n=6x=42). Rug har 14 kromosomer, 2 av hver av genomene S (S for Secale), (formelen 2n=2x=14). Ei eggcelle i brødhvete får da 21 kromosomer (n=3x=21), et pollenkorn i rug får 7 kromosomer (n=x=7). Hybriden rughvete vil da få 28 kromosomer, 7 av hver av genomene A, B, D og S. Den blir steril med mindre kromosomtallet blir fordoblet til 56.
Agronomi
Den store styrken til rughvete er at den er mer hardfør enn hvete, dog noe mindre enn rug. Den tåler tørke, sur og basisk jord og næringsmangel bedre enn hvete, men den er ikke så vinterherdig som rug (nesten all rughvete er høstsådd). I dag forstår man mer hvorfor resultatet ble som det ble, fordi deler av ruggenomet er borte eller ikke virker i rughveten. Rugens sterke sykdomsresistens ble ganske snart brutt ned når rughvete kom i omfattende dyrkning. Dette er ikke spesielt for rughvete.
Bruksområde
Rughvetens svakhet er den dårlige bakeevnen. Målet var å få bake-evnen fra brødhvete, men durumhvete mangler viktige gener for bakekvalitet (fra D-genomet). Videre er rughvete (som rug) svært utsatt for groskader i fuktige høster da stivelsen lett blir brutt ned av amylase-enzym. Med rugens dårlige gluten blir bakeevnen dårlig. Også mølleegenskapene er dårligere enn hos hveten. Derfor er den i stor grad et fôrkorn, mye brukt til gris eller fjørfe. Den lett nedbrutte stivelsen gjør den ellers godt egnet til drøvtyggere og som råstoff for bioetanol og biogass.
Olsen
Olsen er et av Norges vanligste etternavn. Det er også vanlig i Danmark. I 2006 hadde 53 071 nordmenn Olsen som etternavn. Per 24. januar 2020 var dette antallet sunket til 47 499. Navnet er et patronymikon og betyr «sønn av Ole/Ola».
Tryptamin
Tryptamin er et alkaloid og monoamin som finnes naturlig i både plante -og dyreriket, samt i den menneskelige hjerne, hvor det metaboliseres som et derivat av den essensielle aminosyren tryptofan.
Saltrød
Saltrød ligger i Arendal kommune, øst for Arendal sentrum, og er en del av tettstedet Arendal.
Fra Saltrød kom Gunnar Knudsen som var statsminister i to perioder. Han har fått Gunnar Knudsens vei i boligfeltet Alvika på Saltrød oppkalt etter seg. Slekten Knudsen var bosatt på Saltrød i generasjoner.
Sosiale humler
De fleste artene har svarte og gule hår på kroppen, skjønt noen arter har oransje eller røde farger, eller er helt svarte.
FA-cupen 2014/15
Fjerde runde
Tenkningen av fjerde runde ble gjort mandag 5. januar kl. 1930. Totalt 32 lag var med I denne trekningen hvorav alle kom fra tredje runde. Cambridge United var det lagenet som spilte på laveste nivå, de spilte på nivå 4 i det engelske ligasystemet.
<div id="Brighton & Hove Albion v Arsenal">
Tony Iommi
I januar 2012 ble et kjent at Iommi er diagnostisert med lymfekreft.
FA-cupen 2014/15
Fjerde runde
<references group="lower-alpha" />
Brennemerking (straff)
Liknende straffemetoder og merking
Brennemerking og tatoveringer har også blitt brukt som frivillig, internt kroppssymbol for eksempel av soldater og medlemmer av visse grupper. I moderne tid har enkelte også fått dekorert kroppen med brennemerker som en type kroppsmodifikasjon.
Field Museum of Natural History
The Field Museum of Natural History (ofte forkortet til FMNH eller The Field Museum) er et museum for naturhistorie, geologi og biologisk evolusjon som ligger i Chicago i Illinois i USA. Museet er kjent for en tyrannosaurus ved navn Sue som ble auksjonert ut til museet for 8 362 500 dollar.
Tormod Lunde
Tormod Karsten Lunde (født 29. november 1954) er en norsk-amerikansk sosiolog. Han var direktør for Statens institutt for forbruksforskning (nå Forbruksforskningsinstituttet SIFO) fra 1990 til 1997, og var professor i sosiologi ved Universitetet i Oslo og Handelshøyskolen BI.
Eugenia Kielland
Verker
Et utvalg av hennes radiokåserier fra NRK ble utgitt under tittelen ''Evige venner. Klassisk litteratur i et nøtteskall'' (1959, 1960). Disse kåseriene omhandler verker av forfatterne Victor Hugo (Aarhundredernes legende og Notre-Dame i Paris), Ivan Turgenev (Vårbølger), Tolstoj (Krig og fred), Dostojevskij (Raskolnikov), Charles Dickens (David Copperfield og Et julekvad), William Makepeace Thackeray (Forfengelighetens marked), George Eliot (Silas Marner), Thomas Hardy (Langt fra den larmende by), Rudyard Kipling (Kim), Herman Hesse (Demian), Steen Steensen Blicher (Af en Landsbydegns Dagbog), H.C. Andersen (Mitt livs eventyr), Johannes V. Jensen (Kongens fald), Johan Ludvig Runeberg (Fänrik Ståls sägner), Selma Lagerlöf (En herregårdssaga), Alexander Kielland (Garman & Worse) og Jonas Lie (Den fremsynte og Familien på Gilje).
Murasaki Shikibu
Murasakis far, Tametoki Fujiwara, en adelsmann av middels rang ved hoffet, var ekspert på klassisk kinesisk litteratur og filosofi. Faren ga henne samme utdannelse som han gav sønnen sin, og hun fikk opplæring i blant annet kinesisk som var hoffets offisielle språk. Jenter fikk som oftest opplæring i kana-stavelsene (hiragana og katakana) og diktning. Faren roste hennes intelligens og evner, men beklaget seg over at hun var «født kvinne».
Viktor Kassai
Han har (pr. 15. juni 2009) dømt fem kamper i Champions League og 10 kamper i UEFA-cupen. Han dømte også OL-finalen 23.august 2008 mellom Nigeria og Argentina. Argentina vant kampen 1–0.
Diapsider
Diapsider er en underklasse av krypdyrene der skalletaket har to åpninger bak øyet. Gruppen omfatter alle eller nesten alle nålevende krypdyr og i tillegg fugler, og en rekke utdødde grupper, blant annet fiskeøgler, svaneøgler og dinosaurer.
Anatomi
Et annet karaktertrekk er at diapsidene har relativt lange underarmsknokler (radius og ulna) i forhold til overarmsknokkel humerus.
Utvikling
Nålevende diapsider er en ekstremt mangfoldig og tallrik gruppe. Det er mer enn 14600 diapsidearter i live, hvorav omtrent halvparten er fugler, og en tredel er slanger.
Systematikk
Diapsidene ble i utgangspunktet regnet som en av fire underklasser av krypdyr. Underklassene bygget på forskjellige arangemanger for åpninger i skalletaket: Ingen (Anapsida), en lavt på sidene (Synapsida), en høyt på sidene (Euryapsida) og to åpninger (Diapsida). Etterhvert som moderne systematiske metoder (fylogenetikk) har kommet til, har dette systemet blitt sterkt modifisert. Synapsider omfatter også nålevende pattedyr, og de pattedyrliknende krypdyrene blir ikke sett på som virkelige krypdyr. Euryapsider er en kunstig samling av forskjellige grupper som alle har mistet den nedre åpningen i skalletaket. En del studier antyder at dette er tilfelle med skilpaddene også, slik at også de kan regnes med til diapsidene.
Mats Lanner
Etter at Lanner ble profesjonell i 1981, gjennomgikk han Europatourens kvalifiseringsskole, og fikk spillerett på touren 1982. Den første seieren kom i 1987.
Teofilos (Lukas)
En av argumentasjonstrekkene
Vedrørende Teofilos' herkomst fremfører bibelteologen Fritz Rienecker at Lukas åpenbart forutsetter allerede kjent for sin adressat området Søritalia til Roma og Sicilia. Likeså en beskrevet reise fra Antiokia til Kypros og gjennom Lilleasia til Troas er beskrevet slik at man kan tillate seg å anta at Teofilos var kjent med (og på?) disse steder. På den annen side beskriver Lukas meget detaljert skikker og lokale forhold i Judea, Kreta, Makedonia og Athen, som adressaten - Teofilos - til synes ikke var kjent med.
Litteratur
Christoph Heil, in Zusammenarbeit mit Thomas Klampfl: Theophilos (Lk 1,3; Apg 1,1), in: „Licht zur Erleuchtung der Heiden und Herrlichkeit für dein Volk Israel“. Studien zum lukanischen Doppelwerk (Bonner Biblische Beiträge 151), hg.v. Christoph Gregor Müller, Hamburg 2005, 7–28.
Oscars gate
Oscars gate finnes flere steder i Norge:
Lomen kirke
Lomen kirke (Lomen kyrkje) ligger i bygda Lomen i Vestre Slidre kommune i Innlandet. Den ble innviet 29. juli 1914 og erstattet Lomen stavkirke, der kirkegården var blitt altfor liten.
Kjæledyr
Norge
I Norge antar man at omkring 800 000 hjem har ett eller flere kjæledyr. Moderne forskning mener å kunne slå fast at det å holde kjæledyr kan påvirke menneskene positivt.
VM i fotball 2010 – Gruppe G
Alle tider er lokale (UTC+2)
Brasil – Elfenbenskysten
20. juni 2010 – 20:30
Nord-Korea – Elfenbenskysten
Mbombela Stadium, Nelspruit
Petersøya
I senere år har det vært press på kommunen for å utnytte Petersøya til boligbebyggelser (blokker), men dette har blitt møtt med stor skepsis fra lokalbefolkningen, som ønsker å beholde området som et fritidsområde.
Santa Cruz (departement)
I departementet inngår Bolivias østlige, tropiske lavlandsområde som inngår i Amazonas-bekkenet. Santa Cruz by er Bolivias største og er sentrum for petroleumsutvinningen som foregår i området. Departementet Santa Cruz er det største, mest folkerike og mest velstående i Bolivia. Tidlig på 1900-tallet ble det anlagt jernbane til Brasil og Argentina. Fra 1920 ble oljeindustrien utviklet. På 1950 fikk Santa Cruz by veiforbindelse til Cochabamba og med det ble forbundet resten av Bolivia.
Albano Sant’Alessandro
Våpenskjoldet til Albano Sant'Alessandro viser en sølvstjerne på gult til venstre og en gyllen soldat (Alexander av Bergamo) på rød til høyre.
Befolkningsutvikling
Tall fra ISTAT
Heinenoordtunnelen
16. september 1999 åpnet prins Willem-Alexander den andre Heinenoordtunnelen.
Hercegovina
Hercegovina (kyrillisk Херцеговина) er en historisk og geografisk region i De dinariske alper, og den sydlige delen av landet Bosnia-Hercegovina. Hercegovinas areal er ca. 10 000 km², og utgjør rundt 20 % av hele landet. Det er ingen klare grenser mellom Hercegovina og Bosnia.
Hjørundfjorden
Hjørundfjorden er en arm av Storfjorden på Sunnmøre i kommunene Ørsta og Sykkylven i Møre og Romsdal. Fjorden er 33 kilometer lang inklusiv den innerste delen Storfjorden inn til Bjørke. Den er omkranset av en mengde spisse fjelltopper på begge sider. Fjellene rundt Hjørundfjorden er Sunnmørsalpene kjerneområde. Hjørundfjorden skiller to halvøyer: Rånahalvøya mot nord-øst (hovedsakelig Stranda og Sykkylven) og Kolåshalvøya mot sør-vest (Ørsta og Volda). En hypotese har vært at navnet skriver seg fra hjord i betydningen sverd fordi formen kan minne om et sverd med blad og skaft. Nyere navneforskning tyder på at navnet kommer hjarni som betyr horn eller topp og viser til fjelltoppene rundt fjorden. Navnet har tidligere vært skrevet Hjǫroundarfjǫrðr (i Heimskringla), i sagaene finnes ellers formene Horundar-, Hörundar- og Harundar-. Vanlig lokal uttale er Jørongfjorden. Oluf Rygh antok at det opprinnelige navnet kan ha vært usammensatt Hjǫround. Hjørund betyr topp, isse, tind og derfor navnet.
Etymologi
Fjordens navn kan komme av «sverd» (hjorr) da fjordens form kan sammenlignes med et sverd. En annen teori er at den er oppkalt etter Hjørungane. Dette er tre stener som ligger ytterst i fjorden. Men Hjørund tyder også topp, isse, tind så det er mest nærliggende at det er grunnen
Prevensjon
Forebygging av uønsket graviditet
Prevensjonsmidler brukes av seksuelt aktive personer for å redusere risiko for uønsket graviditet. Noen prevensjonsmidler er mer sikre enn andre. Hormonspiral, p-piller, p-sprøyte og kobberspiral regnes som relativt sikre prevensjonsmidler, mens kondom, femidom, pessar og minipiller er mindre sikre. Metodefeil angir risiko for å bli gravid ved korrekt bruk av et prevensjonsmiddel i ett år. Brukerfeil angir risiko for graviditet hos en gjennomsnittsbruker. Uten noen form for prevensjon ville 80 % av seksuelt aktive kvinner i fruktbar alder blitt gravide i løpet av ett år.
Emilie Voe Nereng
Nereng tok en bachelorgrad i ernæring ved Høyskolen Kristiania våren 2019.
Sundgata
Starten på gata preges av blokkbebyggelse mot sør, midtseksjonen av eldre forretningsgårder i mur og tre på begge sider, mens bebyggelsen på Løkka består av eldre villaer.
Dylan
Kjente personer med navnet
Personene i listen er ordnet kronologisk etter fødselsår.
National Highways
National Highways, tidligere Highways England, er et britisk statlig selskap som ble opprettet i april 2015 gjennom en omdannelse av Englands offentlige veivesen, Highways Agency. Etableringen av selskapet ble kunngjort av den britiske regjeringen 27. juni 2013.
Selskapet er underlagt Department for Transport, mens Office of Rail and Road har ansvar for tilsyn med stamveinettet.
Kova
Kova er en elv i Hjartdal kommune i Telemark. Elva har sitt utspring i Vindsjåen og renner gjennom Kovvatnet og flere mindre vann før den løper ut i Sønnlandsvatnet. Kova er en del av Skiensvassdraget.
Leslie Manigat
Leslie François Manigat (født 16. august 1930 i Port-au-Prince, død 27. juni 2014 samme sted) var president i Haiti mellom 7. februar og 20. juni 1988. Han ble president etter et strengt militærkontrollert valg i januar 1988.
Concord Rangers FC
Concord Rangers F.C. er en engelsk fotballklubb fra Canvey Island i Essex, England som spiller i Conference South. Klubben ble stiftet i 1966, og spilte en sesong uten et klubbnavn. «The Beach Boys», som er kallenavnet til Concord Rangers, har siden 1985 spilt hjemmekampene sine på The Aspect Arena i Convey Island.
Ottar fra Hålogaland
Ottar fra Hålogaland var en norsk sjøfarer og handelsmann fra Hålogaland, det gamle navnet på området nord for Trøndelag. Ottar levde sist på 800-tallet og var muligens herse (høvdingetittel). Gården hans lå lengst nord i Hålogaland, muligens ved Malangen, på sørvestsiden av Kvaløya i Hillesøy, men også andre steder har vært nevnt. Mange navn fra vikingtiden er preget av samtidens voldelige adferd, men Ottar er et unntak i så måte. Han drev med skinnvarehandel i inn- og utland, foruten oppdagelsesreiser i moderne forstand.
Concord Rangers FC
Opprykk
Sesongen 2009-10 var nok en god sesong for ''The Beach Boys. ''De vant playoff-finalen mot Enfield Town 3-1, og rykket opp til Ryman Premier Division.
Ladehammerfestivalen
2009
En vennegjeng arrangerte en uoffisiell Ladehammerfestival og bursdagsfest med omkring 30 deltakere. Underholdningen bestod av et improvisert husband for kvelden og en boomblaster på noen planker spikret sammen til scene.
Sigurd Christiansen
Han debuterte med romanen Seieren i 1915, men ble først kjent for et større publikum med To levende og en død (1931) som ble tildelt førstepris på 10,000 kroner i Den nordiske romankonkurranse 1931. I alt innkom 101 norske manuskripter. Nordens ledende forlag var i 1931 gått sammen om en romankonkurranse i to trinn: Først en konkurranse innenfor det enkelte land, så en finale mellom vinnerne. Christiansen vant både den norske og den nordiske førstepris med To levende og en død, mens Sigurd Hoel kom på annenplass i begge konkurranser med En dag i oktober. Både konkurranseformen og juryens rangering vakte stor debatt, men det oppsiktsvekkende var det nordiske kultursamarbeidet som lå bak, lenge før Nordisk Råd fantes. Alle bøkene i finalen ble utgitt i deltakerlandene, og de nådde ut til og ble lest av et stort fellesnordisk publikum.
Königlicher Hausorden von Hohenzollern
Den kongelige husordenen var under første verdenskrig en svært viktig utmerkelse, som ble tildelt tilsammen 8291 personer.
Gliwice
Gliwice (tysk Gleiwitz, latin Glivitium) er en industriby i Polen ved elven Kłodnica, omtrent 20 km vest for Katowice. Den befinner seg i det schlesiske voivodskap, og har distriktsnivåstatus.
Karst
Etymologi
Det tyske begrepet omfattet en rekke geologiske, geomorfologiske og hydrologiske trekk som finnes innenfor fjellkjeden til De dinariske Alper. Området strekker seg fra det nordøstlige hjørnet av Italia over byen Trieste, over Balkanhalvøya langs kysten av det østlige Adriaterhavet til Kosovo og Nord-Makedonia, hvor massivet av Šarfjellene begynner. Karstsonen ligger i den nordvestligste delen, beskrevet i tidlig topografisk forskning som et platå mellom Italia og Slovenia.
Sigurd Christiansen
Christiansens villa Løkkebergveien 41 fra 1931 var et av Drammens første funkishus. Villaen er tegnet av Christian Fredrik Arbo.
Saint Vincent og Grenadinene
Høytider og fridager
Jul og karneval er de to viktigste høytidene. Før jul finner feiringen Nine Mornings sted med festligheter, musikk og dans tidlig på morgenen ni dager på rad. Etter initiativ fra regjeringen er karnevalet flyttet fra februar-mars til en lengre feiring senere på året. Karnevalet kalles Vincy Mas. Det lanseres i mai og strekker seg med arrangementer fra juni til begynnelsen av juli. Det avsluttes med to offentlige fridager i begynnelsen juli, en mandag og påfølgende tirsdag.
Infrastruktur
Per 1000 innbyggere finnes det 50,2 personbiler, 156 TVer, 580,5 radioapparater, 151,5 telefoner og 0,4 leger. Det er også bygd 5 flyplasser med regulær trafikk.
Dario Barbosa
Dario Barbosa (født 21. juli 1882, død 25. september 1965) var en brasiliansk skytter som deltok i de olympiske leker 1920 i Antwerpen.
Ottar fra Hålogaland
Ottar i ettertid
Ottar er blitt brukt som et bevis på en gryende nasjonal tilhørighet på slutten av 800-tallet. Dette tilbakevises av blant andre arkeolog Terje Østigård som mener at «Dette synet på etnisitet og hvordan man kan analysere etnisitet i fortidige samfunn, representerer en slutningsrekke av faktafeil og begrepssammenblandinger ut fra en antropologisk og arkeologisk forståelse av hva etnisitet er.»
Daniel Webster
Biografi
Webster gikk på skolen Phillips Exeter Academy før han begynte å studere rettsvitenskap ved Dartmouth College. Etter dette arbeidet han som lærling for advokaten Thomas W. Thompson, som senere ble senator for New Hampshire. På grunn av sin eldre brors jakt etter utdanning ble Webster tvunget til å slutte og i stedet arbeide som lærer. I 1802 var han derfor ansatt som lærer ved Fryeburg Academy. Da brorens utdanning stod fast på grunn av dårlig økonomi dro Webster tilbake til den samme lærlingstillingen, før han i 1804 forlot New Hampshire og begynte å arbeide under Christopher Gore i Boston i Massachusetts.
Team Bianchi
Team Bianchi var et midlertidig sykkellag som overtok sponsingen av Team Coast i forkant av Tour de France 2003 etter at laget ikke hadde midler til å betale lønningene til rytterne.
Damir Skomina
Damir Skomina tilhører UEFAs elitedommere.
Bielsko-Biała
Bielsko-Biała er en by med distriktsnivåstatus i sørlige Polen i det schlesiske voivodskap ved elven Biała. Opprinnelig var dette to byer på hver side av elven – Bielsko og Biała – som 1. januar 1951 formelt dannet én byenhet.
Robert Athlyi Rogers
Robert Athlyi Rogers (født på Anguilla, død 24. august 1931) var grunnleggeren av Afro Athlican Constructive Church, et kirkelig uttrykk for svart nasjonalisme i Vestindia, og en av forløperne til rastafarianismen.
Odden (Mandal)
Odden er et sted plassert på nordsida av Skjernøysundet i Lindesnes kommune, cirka fire kilometer sørøst for Mandal by.
Historie
Dette stedet ble fra 21. juni 2007 av Statens kartverk regnet som Norges sørligste fastlandspunkt, etter at Spangereidkanalen åpnet og dermed skilte Lindesneshalvøya fra resten av fastlandet. I februar 2008 revurderte Statens kartverk sin første beslutning og omgjorde denne slik at Lindesnes igjen er å regne for Norges sørligste punkt på fastlandet.
Sakristan
En sakristan er en person som har ansvar for driften av sakristiet i en kirke, og spesielt for å forberede til gudstjenester. Stillingen kan være lønnet eller ulønnet, og den kan innehas av både geistlige og legfolk.
Adolph Kolping
Bakgrunn
I en alder av 23 år begynte Kolping ved Marzellengymnasium. Han studerte så teologi i München, Bonn og Köln.
Acushnet Company
Acushnet Company er et amerikansk selskap som produserer sportsutstyr, med hovedfokus på golfutstyr. Selskapet ble grunnlagt i 1910 og har hovedkontor i Acushnet, Massachusetts.
Jernkorset
Bæring
Til de eldre utgavene av storkorset hørte også en krasjan med korset i midten. Etter midten av 1800-tallet ble den komplette Jernkorset av 2. klasse bare båret ved tildelingen eller ved særlige anledninger.
Norske innehavere
Jernkorset er også blitt tildelt nordmenn, i hovedsak frontkjempere under andre verdenskrig. Litt over 300 frontkjempere ble mottakere av Jernkorset av andre klasse, og man er sikre på at minst 34 nordmenn ble mottakere av Jernkorset av første klasse.
John Garstang
Karriere
Garstang var fra 1907 professor ved universitetet i Liverpool. I årene 1920-26 var han leder for det britiske Department of achæology i Jerusalem. Dessuten var han leder for British School of Archaeology in Jerusalem (1919–1926). Han underviste ved egyptologiavdelingen da den ble etablert i 1920-årene. En av hans studenter var den senere ledende koptologen Pahor Labib, som ble leder for Coptic Museum i Kairo.
Blant Garstangs skrifter, som behandler emner innen egyptisk og hettitisk arkeologi og historie, kan nevnes The Burial Customs of Ancient Egypt (1907), The Land of the Hittites (1910), samt The Hittite Empire (1929).
Lykken er
Om sangen
Sangen er et moderat uptempo-nummer, hvor Krogh beskriver det sangens jeg-person ser på som eksempler på lykke – en serie med mindre gleder, slik som «En gammel hatt/ Som din venn har hatt» og «Frokost på sengen».
Pakistan
Etymologi
En annen etymologi er at navnet Pakistan betyr «de renes land» på urdu, fra persisk پاک (transkriberes pak).
Vegetasjon
Det er for en stor del beskjeden naturlig vegetasjon i Pakistan. I Balutsjistan er det spredte tørre busker i sanddynene og grusslettene, mens einer og oliven vokser i Sulaimanfjellene, sedertre og kristtorn finnes i fjellene i nordvest; i de nordlige dalførene vokser det løvtrær blant annet platan og poppel.
Elver
Den viktigste vannåren i Pakistan er Indus-elven som begynner i Himalaya og renner delvis gjennom India før den krysser grensen over til Pakistan. Den flyter gjennom alle Pakistans provinser med unntak av Balutjistan. Flere større elver (Sutlej, Beas, Ravi, Chenab og Jhelum), sammenbundet av verdens største system av landbrukskanaler, renner ut i Indus før den flyter ut i Det arabiske hav nær Karachi. Indus renner mellom Thar-ørknene og Balutsjistan før den når havet. Hele Pakistan blir drenert av Indus-vassdraget. Vannføringen varierer sterkt i løpet av året for eksempel ved Sukkur-demningen ble i forbindelse med flommen i juli-august 1973 målt 25,000 m3/s, mot 500 m3/s ved liten vannføring. Noen sideelver kommer fra India og det har derfor vært vanskelig å komme til en ordning med regulering av vannføringen.
Klima
Klimaet er sterkt preget av monsunen. I sommerhalvåret er det overveiende vind fra sør og i vinterhalvåret fra nordvest og nordøst; de store fjellene i nord skjermer mot den kald luft fra indre høylandet i Asia. Det er en monsunsesong med hyppige oversvømmelser som følge av kraftig regn, og en tørr sesong med betydelig mindre eller ingen nedbør i det hele tatt. Det er fire årstider: en kjølig, tørr vinter fra desember til februar, en varm, tørr vår fra mars til mai, sommeren får regntiden fra juni til september, og den trekker går over til monsunperioden i oktober og november. Veldig store høyder påvirker klimaet i de kalde, snødekte fjellene i nord, temperaturene på Balutsjistanplatået er noe høyere. Langs kyststripen påvirkes klimaet av vinder fra havet. I resten av landet kan temperaturene nå store høyder om sommeren, middeltemperaturen i løpet av juni er 38 °C på slettene og maksimumstemperaturen kan overstige 47 °C. Om sommeren blåser varme vinder kalt Loovind over slettene i løpet av dagen. Trærne kaster bladene for å unngå tap av fuktighet. Det tørre, varme været brytes tidvis av støvstormer og tordenvær som midlertidig senker temperaturen. Om kvelden er det kjølig, variasjon i temperaturen på dagtid kan være så mye som 11° til 17 °C. Vintrene er kalde med minimum middeltemperatur i Punjab på ca 4 °C i januar, og minusgrader i nord og Balutsjistan.
Folketall
Folketettheten i Pakistan er omtrent som tett befolkede områder av Vest-Europa. Befolkningen er særlig konsentrert i de fruktbare områdene rundt Indus og de stor sidelvene. Pakistanske myndigheter har fremmet familiplanlegging for å senke fødsesltallene. Punjab (Lahore-området) og Karachi-området er særlig tett befolket. Store deler av det sørlige Balutsjistan er svært tynt befolket og til dels ubebodd. I 1961 bodde knapt ¼ av innbyggerne i byer, og urbaniseringen økte sterkt etter uavhengigheten. De fleste tilflytterne fra indiske side av grensen slo seg ned i de store byene. Særlig Karachi hadde en voldsomt vekst fra under en halv million i 1947 til 3,5 millioner i 1972 og 15 millioner i 2022 (og med det en av verdens mest folkerike byer). Storbyområdet ble i 2011 anslått til 21 millioner.
Grunnlov av 1956
Statusen som dominion i det britske samveldet opphørte i 1956 da landet fikk sin grunnlov, og ble erklært som den islamske republikken Pakistan og med ble forbindelsen til det britiske monarkiet brutt. Presidenten hadde med denne grunnloven primært en seremoniell rolle, mens den utøvende makten lå hos statsministeren.
Kashmir-konflikten
Krigen varte fra april til september og ble provosert frem av Khan. Ayub Khan og Lal Bahadur Shastri tok mot et sovjetisk tilbud om megling og møttes i Tasjkent i januar 1966. Statsminister Aleksej Kosygin ledet meglingen fra sovjetisk side. Forhandlingene brakte ikke en endelig løsning, men styrkene ble trukket tilbake på begge sider. Shastri døde i Tasjkent noen timer etter at avtalen var undertegnet. Shastris kiste ble båret til flyet av blant andre Kosygin og Khan. Etter et kort mellomspill ble Indira Gandhi Indias statsminister.
Deling fra Bangladesh
Karachis voldsomme vekst etter uavhengigheten var en del av bakgrunnen for at Islamabad ble anlagt fra grunnen av (fra 1961) som ny hovedstad. I Karachi har relasjon mellom sindier og muslimer tilflyttet fra India skapt gnisninger og uroligheter med tap liv.
Pakistan etter 1971
Ved siden av vanlige våpen er Pakistan i besittelse av atomvåpen som landet hadde arbeidet med å utvikle fra 1976. Landet gjennomførte sin første prøvesprengning i 28. mars 1998. Landet har utviklet våpen, kort- og mellomdistanseraketter og missiler opptil 3,500 km.
Jordbruk
Pakistans ledende næringsvei er jordbruk der de viktigste produktene er hvete, ris, bomull, sukker, hirse, mais og matolje. Punjab og Sind er de viktigste jordbruksområdene; mens det i Balutsjistan og andre perifere områder er vanlig med beitebasert (til dels nomadisk) jordbruk. I Punjab ble det på 1960-tallet satt i gang et program for bedring av jordbrukret med hvetesorter med stor avkastning, kunstgjødsel og vanning basert på rør (i stedet for kanaler) noe som ga raskt økende avlinger. Bomull og bomullsprodukter er viktige eksportvarer, og Pakistan er en av verdens store bomullsprodusenter. Landet har en del tekstil- og næringsmiddelindustri. Landet er en stor produsent av blant annet hvete, mango og appelsiner, appelsineksporten er blant verdens største. Pakistan dyrker også ris, men er likevel en netto importør av denne viktige varen. I 1951 hadde landet 150 millioner dekar jordbruksareal og 194 millioner dekar i 1971. Landet hadde tidligere overskudd på kornprodukter og var i 1970-årene av hengig av import. Jordbruket er for en stor del basert på kunstig vanning fra Indus og bielver og vann er den avgjørende faktor for hvilket jordbruk som drives. Bare mindre områder i dalførene og under høyfjellene i nord klarer seg uten kunstig vanning; resten av landet er helt avhengig av kunstig vanning. Godt over 100 millioner dekar vannes kunstig særlig i Punjab og Sind. Tre demninger i Indus (Sukkur-, Ghulam Mohammad- og Gudu-demningene) står for en stor del av vannet. Kanalsystemet ble for det meste utviklet på slutten av 1800-tallet da de tidligere golde områdene mellom elvene ble gjort fruktbare. Den omfattende vanningen basert på kanaler har ført til økt saltinnhold. I 1980 sto jordbruket for over 50 % av sysselsettingen i landet, i 1950-årene var 70 % sysselsatt i jordbruket. I 1980 var 25 % jordbruksareal, mot over 60 % for Danmark og Bangladesh og 2,5 % for Norge. Det er lite skog og skogbruk.
Alon Yefet
Alon Yefet (født 1. september 1972) er en israelsk fotballdommer. Yefet tilhører UEFAs premier-dommere. Han har aldri dømt VM- eller EM-kamper men han har dømt én kamp i Champions League og 12 kamper i UEFA-cupen
Pakistan
Industri
Etter andre verdenskrig ble landet bevisst industrialisert etter løsrivelsen fra India, ikke minst for å bygge opp en forsvarsindustri. Pakistan hadde ved løsrivelsen svært få ressurser som grunnlag for utvikling av egen industri. Karachi er landets eneste havneby av betydning og sentrum for forskjellige industrier blant annet stålverk og gjenvinning av skrapjern. Noen industri ble utviklet med økonomisk og teknisk bistand fra Sovjetunionen. Fabrikker for produksjon av kunstgjødsel har blitt drevet av naturgass fra Balutsjistan. I perioden frem til løsrivelsen av Øst-Pakistan (Bangladesh), var den vestlige delen (dagens Pakistan) den del av fellesstaten som ble mest industrialisert og utviklet økonomisk. Pakistan har en avansert automotiv industri som produserer både biler og kampfly på lisens fra Japan og USA. Den største industrien er likevel tekstilindustrien, Pakistan produserer spesielt mye sportsutstyr og sko, både på lisens og gjennom egne merkevarer.
Politi
Oppgaver
Politiets hovedoppgave er å sikre trygghet, lov og orden, deretter er det prioritert å forhindre og forebygge straffbare handlinger og etterforske lovbrudd (forseelser og forbrytelser). Den mest sentrale oppgaven er å beskytte liv og eiendom, og å opprettholde eller gjenopprette offentlig ro og orden. Politiet pågriper personer som mistenkes for lovbrudd, og holder dem i varetekt til mistanken er vurdert av domstolene.
Et særlig dansk og norsk fenomen er at også den anklagende myndighet – påtalemyndigheten – er administrativt integrert i politietaten. I praksis er det politijurister som leder politietterforskningen, i kraft av rollen som påtalemyndighet. Politijuristene (politiadvokatene og politifullmektigene) opptrer også som anklagere for domstolen, og har myndighet til å avgjøre om straffeforfølgning skal fortsette eller innstilles i enkelte saker.
Trafikkontroll er en av politiets oppgaver og utføres gjerne av egne politiavdelinger. Politiet er også en del av redningstjenesten, og bistår brannvesen og ambulansetjenesten ved ulykker og katastrofer.
Etterforskning av narkotikalovbrudd, det vil si straffbare handlinger knyttet til ulovlige rusmidler, kan være organisert som en del av kriminalpolitiet eller ordenspolitiet, eller som et særorgan slik som den amerikanske DEA eller skotske SCDEA. Større narkotikalovbrudd etterforskes gjerne i forbindelse med annen organisert kriminalitet. Etterforskning av narkotikalovbrudd har ofte utstrakt bruk av informanter for å identifisere gjerningspersoner og bakmenn.
Historie
Voldsmakten har ikke vært monoplisert og spesialiert før i moderne tid. Voldsmaktsprivilegiet fulgte rang, og man hadde ikke yrkespoliti. Skillet mellom politi og militær har vært forskjelligartet. Man hadde hird og forskjellige former for vekterstand. Romerriket er kjent for å ha hatt et effektivt system inntil riket begynte å smuldre opp. Bystatene i Hellas hadde egne former for voldsmyndighet som utførte det som i dag er politioppgaver. Fra det 5. århundre, med utviklingen av føydalsamfunnet, begynte de forskjellige fyrster og monarker i Europa å ta på seg ansvaret for oppgavene. De gav gjerne oppgavene videre til lokale adelsmenn, Lensherre r, som i sin tur gjerne oppnevnte en konstabel e.l. Dette var ikke betalte stillinger som i dag. I føydalsamfunnet ble oppgavene knyttet til privilegier i stedet for som i kapitaleiersamfunnet, gjennom lønnede stillinger.
Oahu
Det japanske angrepet på Pearl Harbor, en amerikansk marinebase vest for Honolulu i 1941 markerte det amerikanske inntog i andre verdenskrig.
Erich Kästner
Bakgrunn
Kästner vokste opp i en håndverkerfamilie, og tok lærerutdanning 1913–19; avbrutt av at han 1917–18 deltok i et artillerikompani i første verdenskrig. Krigen gjorde et sterkt inntrykk på ham, og han ble pasifist. Etter krigen studerte han tysk historie og teatervitenskap ved Universität Leipzig. Han tok doktorgrad i 1925 på en avhandling om Fredrik II og tysk litteratur.
Larsen
Larsen er et vanlig etternavn i Norge. I 2009 hadde 39,187 nordmenn Larsen som etternavn. Navnet er et patronymikon og betyr «sønn av Lars».
Ladusjkin
Byen ble grunnlagt som Ludwigsort i 1314, og ligger like ved bredden av Wislalagunen og ruinene av Balga-borgen til Den tyske orden.
Demografi
Befolkningsutvikling: ! År || Folketall || Kilde
Musette de cour
Oppbygning og bruk
Musette de cour har et relativt lavt volum og kan spilles innendørs, i likhet med eksempelvis uilleann pipes.
CrimethInc.
CrimethInc., også kjent som CWC («CrimethInc. Ex-Workers Collective» eller «CrimethInc Ex-Workers Ex-Collective»), er en desentralisert anarkistisk kollektiv av selvstyrte enheter i USA. CrimethInc. som oppsto på midten av 1990-tallet, opprinnelig som et hardcore fanzine Inside Front, og begynte å fungere som et kollektiv på 1996. De har siden da utgitt et mangfold av artikler og fanziner for anarkistbevegelsen og spredt plakater og bøker utgitt av dem selv.
Enheter knyttet til CrimethInc. har utgitt bøker, plater og organisert kampanjer over hele USA i kamp mot globalisering og representativt demokrati til fordel for radikale samfunnsorganisering. Mindre offentlige aksjonsgrupper har utført direkteaksjoner (inkludert brannstifting og datahacking), opprettet internasjonale sammenkomster og andre hendelser, satt i gang opptøyer og turnert med multimedia og framføringer eller musikaler bestående av musikk som anarchopønk. Kollektivet har fått nasjonal oppmerksomhet og akademisk interesse i USA, foruten også kritikk og lovprisning fra andre anarkister for deres aktiviteter og filosofi. CrimethInc. har en tilknytning til den nordamerikanske anarchopønkescenen grunnet til deres slektskap og forhold til utøvere innen sjangeren og grunnet utgivelsen av bladet Inside Front. Kollektivet har siden ekspandert til en samtidig antikapitalistisk bevegelse. Det finnes enheter utenfor USA, blant annet i Tsjekkia, Spania og latinamerikanske grupper.
Rose (Doctor Who)
Handling
Rose Tyler jobber i en butikk i et kjøpesenter i London. En kveld da hun skal hjem, blir hun stoppet av en vakt som vil at hun skal levere noe til Wilson, en elektriker som er i kjelleren. Hun finner ham ikke i kjelleren, men hun hører en lyd. Hun går for å se hva det er og ender opp i et rom fylt med utstillingsfigurer. Døren smeller igjen og alle dukkene blir levende og presser henne inn i et hjørne. Før en av de klarer å slå henne blir hun dratt ut av rommet av en mann i en lærjakke som sier at hun skal løpe.
De kommer seg til heisen og en av dukkene setter fast armen i heisdøren, som mannen river av. Han kaster den nå livløse armen til Rose, som tror at det er en spøk arrangert av studenter. Den fremmede rister på hodet og sier at det er levende plast og at Wilson er død.
VM i friidrett 2001
Kvinner
1Marion Jones (USA) kom på andreplass på 100 meter med 10,85 og førsteplass på 200 meter med 22,39, men ble diskvalifisert i 2005 etter at hun hadde innrømmet å ha brukt steroider i forbindelse med dopingskandalen med BALCO.
Sandbukta-Østnestangen naturreservat
Et mindre område øst i Sandbukta er avsatt som friområde, hvor bålbrenning er tilltatt. Ellers i naturreservatet er det ikke lov å gjøre opp ild. Ytterst på Østnestangen står det ei grønn fyrlykt (ledlykt) som står i samband med ei rød fyrlykt på Ranvikholmen. På toppen av Østnestangen ligger det ei gravrøys fra bronsealderen, ca. 65 moh.
Julija Litejkina
Internasjonale mesterskap
Enkeltdistanse-VM på skøyter deltatt i 2 enkeltdistanse-VM ved 3 konkurranser.
Hans-Ulrich Rudel
Bakgrunn
Rudel ble født i tysk Schlesien. Etter en kort utdannelse vervet han seg til det tyske flyvåpenet i 1936 som befalsskoleelev. Han fikk opplæring som rekognoseringsflyver, mest på grunn av hans dårlige utdannelse.
Etterkrigstiden
Etter krigen reiste Rudel først til Italia og deretter Argentina, hvor han ble en nær venn av den argentinske diktatoren Juan Peron og hjalp til å bygge opp Argentinas flyvåpen. Han var sentral i emigrantmiljøet bestående av tyske offiserer og tidligere statsfunksjonærer. Etter at han reiste hjem til Tyskland engasjerte han seg i det høyreorienterte nasjonalistpartiet Deutsche Reichspartei (DRP).
Consolidated PBY Catalina
Catalina i bruk etter annen verdenskrig
Flere ble etter krigen tatt i bruk som ordinære transportfly i Canada, på Amazonas i Brasil og til å frakte turister langs Nilen, I det hele ble de satt inn der hvor det var vanskelige forhold å anlegge flyplasser.
Thorbjørn Akkerhaugen
Thorbjørn Akkerhaugen (født 14. juli 1971) er en norsk musiker og plateprodusent som jobber i Akkerhaugen Lydstudio. Han er mest kjent for sitt arbeid innen black metal og death metal.
Tychy
Tychy (tysk Tichau) er en industriby i sørlige Polen i det schlesiske voivodskap. Den ligger i den sørlige del av det øverschlesiske industriområde. Byen har distriktsnivåstatus.
Ferdinand Ries
Verk
De 8 symfoniene:
The Spectacle
The Spectacle var et punk/hardcore/metalband fra Bodø i Nordland. De eksisterte fra 2000 til 2006.
Historie
Jørgen Larsen flyttet til Oslo og fortsatte i indiebandet Lukestar. Kjetil Jensen fortsatte en liten stund som vokalist med sideprosjektet sitt Beyond The Fences, og senere som trommeslager for det amerikanske indiebandet Mount Eerie før han startet opp soloprosjektet The Well In Hell. Endre Njøs ble medlem i Kollwitz og Martin Bowitz og Torbjørn Hafnor ble med i Cold Mailman.
Gloria Macapagal-Arroyo
Arroyo gikk imidlertid ikke av som visepresident, og dermed overtok hun presidentvervet den 20. januar 2001, etter at Estrada ble fratatt makten etter fredelige gatedemonstrasjoner. Han ble senere stilt for retten for korrupsjon. Hun ble formelt valgt som president for en full seksårperiode ved valget i 2004, og tatt i ed 30. juni 2004.
Kubuqiørkenen
Kubuqiørkenen (kinesisk: 库布其沙漠, pinyin: Kubuqi Shamo) er en ørken på Ordosplatået i den autonome region Indre Mongolia i Folkerepublikken Kina. Den ligger sør for Den gule flods store bue (Hètào). Den er Kinas sjuende største ørken med et areal på 16 100 kvadratkilometer.
Gloria Macapagal-Arroyo
Hun er gift med Jose Miguel Arroyo.
Spirit (Mars-rover)
Spirit, også kjent som Mars Exploration Rover – A (MER‑A), er den første av to rovere i NASAs Mars Exploration Rover-program. Den 4. januar 2004 landet NASA Spirit i Gusev-krateret på Mars, tre uker før tvilling-roveren Opportunity (MER‑B) landet på den andre siden av Mars. 22. mars 2010 (på sol 2210) mottok NASA signaler fra Spirit for siste gang. Gjentatte forsøk på å gjenopprette kontakten ble gjort uten suksess, og 25. mai 2011 avsluttet NASA forsøkene og erklærte Spirit for tapt.